شه‌فه‌ق نيوز/ عادل عه‌بدولمه‌هدى سه‌رۆك حكومه‌ت، دگان وه‌ زيايبوين حاڵه‌ته‌يل رفانن كرد له‌ وڵاته‌گه‌.
عه‌بدولمه‌هدى له‌ به‌ياننامه‌يگ وت: حاڵه‌ته‌يل رفانن زياێ كردگه‌ ك لايه‌نه‌يليگ ئه‌نجامى ئه‌يه‌ له‌يوا باس خوه‌يان ئه‌كه‌ن ك گوايا سه‌ر وه‌ يه‌كيگ له‌ ده‌زگايه‌يل ده‌وڵه‌تن چ وه‌ ناونيشان راسكانى يا ساخته‌، ك كاميرايه‌يل له‌ رووژ 12/11/2019 رفانن ليواى دكتۆر ياسر عه‌بدولجه‌بار محه‌مه‌د حسێن راگر په‌يمانگاى باڵاى په‌ره‌داين ئه‌منى و ئدارى تۆمار كردنه‌ له‌ رووژ و له‌ناوچه‌ى جادريه‌ له‌ به‌غداو برياگه‌ وه‌ره‌و شوونيگ نادريا.
عه‌بدولمه‌هدى هه‌ميش وت: ئى ئيچنه‌ كاره‌يليگ ره‌ته‌و ئه‌كه‌يم و جوور تاوان زانيمنه‌ى و ياسا سزا له‌بانى ئه‌ياد و بايه‌سه‌ له‌بان تاوانكاره‌يليش ده‌سوه‌جى و وه‌بى مه‌رج ئازادى بكه‌ن و ئازاد هه‌ر رفياگيگ تر بكه‌ن.
جى باسه‌، عه‌بدولمه‌هدى هه‌ميش وت: ده‌زگايه‌يل ئه‌منى و دادوه‌ريمان ده‌سكردنه‌سه‌ ته‌حه‌ڕى و په‌يجوورى خواست ئه‌را ناسينه‌وه‌ى تاوانه‌كاره‌يل و ئازادكردن رفياگه‌يل و وشدارييش ئه‌يه‌يم وه‌و لايه‌نه‌يله‌ ك ئيچنه‌ كاره‌يليگ ئه‌نجام ئه‌يه‌ن.
